**CONTRACT**

**nr. ............................... din ......................**

**CAP. I Părţile**

Unitatea Administrativ-Teritorială Judeţul Braşov, cu sediul în municipiul Braşov B-dul Eroilor nr. 5, tel/fax 0268/410777/475576, având cod fiscal nr. 4384150 şi cont bancar nr. ………………………………………………………… deschis la Trezoreria Municipiului Braşov, reprezentată legal prin Adrian-Ioan Veştea, Preşedintele Consiliului Judeţean Braşov, denumită în continuare **autoritate finanţatoare**,

şi

Structura sportivă: ......................................................., cu sediul în localitatea ......................, str. ............................... nr. ........, judeţul......................, telefon .................., cont bancar .................................., deschis la ..........................................., Certificat de identitate sportivă nr. ................., CUI/CIF \_\_\_\_\_\_\_\_\_\_\_\_\_\_\_\_ reprezentată prin ................................................, denumită în continuare structură sportivă,

în baza dispoziţiilor:

- Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general

- Legii educaţiei fizice şi sportului nr. 69/2000, cu modificările şi completările ulterioare

- Hotărârii Guvernului nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000

- Ordinului preşedintelui Agenţiei Naţionale pentru Sport nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti

- HCJ nr. ......................... privind aprobarea finanţării nerambursabile din fonduri publice a proiectelor sportive, au convenit încheierea prezentului contract.

au convenit încheierea următorului contract.

**CAP. II Obiectul şi valoarea contractului**

**Art. 1.** Obiectul prezentului contract îl constituie finanţarea proiectului ................................................................., respectiv a acţiunilor/activităţilor, în cadrul programului sportiv **“Promovarea sportului de performanță” - conform cererii de finanţare şi anexele la prezentul contract (Anexele 1.1, 1.2, 1.3. și 1.4.)**.

**Art. 2.** (1) U.A.T. Județul Brașov acordă structurii sportive suma de .................... lei pentru finanţarea acţiunilor/activităţilor prevăzute la art. 1, reprezentând ………% din totalul cheltuielior eligibile de …………….. lei.

(2) Valoarea finanțării nerambursabile nu poate fi modificată în sensul majorării acesteia. În cazul în care valoarea totală a cheltuielilor eligibile realizate în urma implementării proiectului creşte față de valoarea convenită prin contract, diferența rezultată este suportată în întregime de beneficiar.

(3) În cazul în care valoarea totală a cheltuielilor eligibile realizate în urma implementării proiectului scade faţă de valoarea convenită prin contract datorită unor economii realizate pe anumite categorii de cheltuieli din bugetul proiectului, fără a afecta însă realizarea tuturor activităţilor asumate de beneficiar, precum şi scopul, obiectivele şi rezultatele proiectului, sumele vor fi decontate astfel:

a) pe o linie bugetară cu cheltuielile eligibile realizate provenind numai din finanţarea nerambursabilă, valoarea finanţării nerambursabile va fi diminuată cu diferenţa rezultată.

b) pe o linie bugetară cu cheltuielile eligibile realizate provenind din finanţarea nerambursabilă şi din cofinanţarea beneficiarului, se va deconta cu prioritate valoarea cofinanţării până la epuizarea sumei, valoarea finanţării nerambursabile fiind diminuată cu diferenţa rezultată.

c) în situaţia în care, la finalul implementării proiectului, beneficiarul nu realizează procentul de cofinanţare asumat prin contract, autoritatea finanţatoare va proceda la recalcularea finanţării nerambursabile în scopul respectării procentului prevăzut la alin.(1).

(4) Finanţarea nerambursabilă nu poate fi utilizată pentru activităţi generatoare de profit. În cazul veniturilor obţinute din vânzarea de bilete sau din orice ale surse în perioada de implementare a proiectului, sumele încasate se utilizează folosite exclusiv pentru acoperirea cheltuielilor de realizare a proiectului.

**CAP. III Durata contractului**

**Art. 3.** Prezentul contract intră în vigoare la data semnării lui de către părţi şi este valabil până la data de *15 Noiembrie 2018* dată limită până la care trebuie finalizate activităţile contractului, inclusiv plăţile efectuate de beneficiarul finanţării nerambursabile *(dar nu mai târziu de 15 Noiembrie 2018).*

(2) Data limită pentru depunerea raportului final însoţit de documentele justificative este de 7 de zile calendaristice de la data limită prevăzută la alin. (1).

**CAP. IV Drepturile şi obligaţiile părţilor**

**Art. 4.** Structura sportivă are următoarele drepturi şi obligaţii:

1. să utilizeze suma prevăzută la art. 2 exclusiv pentru finanţarea cheltuielilor aferente acţiunilor/activităţilor prevăzute în **cererea de finanţare şi anexele la prezentul contract (Anexele 1.1, 1.2, 1.3. și 1.4.)**, potrivit destinaţiei stabilite prin contract şi în conformitate cu dispoziţiile legale în vigoare;
2. să contribuie cu suma de ................... lei, reprezentând .......... % din valoarea totală a cheltuielilor eligibile ale proiectului;
3. să realizeze acţiunile/activităţile prevăzute la art. 1, obiectivele şi indicatorii prevăzuţi în Anexa nr. 1.4.;
4. să întocmească şi să transmită instituţiei finanţatoare, în termen de 7 zile calendaristice de la data încheierii acţiunilor/activităţilor, documentele prevăzute ca anexă la Ghidul solicitantului (anexele pentru raportare însoțite de opis și adresa de înaintare). Acestea vor fi însoțite de documentele justificative de cheltuieli în copie lizibilă, purtând menţiunea ”conform cu originalul”, semnate şi ştampilate de beneficiar.

Documentele justificative se depun pentru finanțarea nerambursabilă, contribuţia proprie și cheltuielile neeligibile.

Beneficiarul contractului va întocmi un raport intermediar de activitate, financiar și decont pentru justificarea avansului acordat, înainte de solicitarea tranșei a doua. După validarea acestora beneficiarul poate solicita eliberarea transei a doua.

Raportul final de activitate va include raportare pentru toate activitățile, respectiv toate cheltuielile efectuate.

Evidențierea cheltuielilor pentru decont se va nota în continuare în fișierul anexă de calcul tabelar (formular decont), prin completarea celui depus la raportarea intemediară.

Procedurile obligatorii pentru întocmirea deconturilor și efectuarea plăților se vor face conform cu prevederile din Ghidul solicitantului respectiv subcp. ”*5.4. Decontarea cheltuielilor*” și *”5.5. Efectuarea plăţilor”*.

1. să documenteze foto/video/audio activităţile/ evenimentele proiectului sportiv într-un mod din care să rezulte data şi locul desfăşurării lor, participanţii, publicul, şi orice alte elemente care au presupus cheltuieli ce urmează să fie propuse pentru decont şi/sau ar putea contribui la validarea rapoartelor finale și **să le atașeze la raportul final** (ex: articolele de presă, fotografii ale locaţiei proiectului sportiv, fotografii ale evenimentelor organizate în cadrul proiectului sportiv din care să reiasă respectarea cerinţelor de promovare a denumirii autorității finanțatoare, copii după publicaţii, liste de prezență, etc.);

f) să promoveze denumirea instituţiei finanţatoare în cadrul acţiunilor/activităţilor finanţate prin expunerea denumirii instituției pe: afişe, pliante, machetele ziarelor, panouri publicitare, panouri pentru interviuri, bannere la marginea terenului (în condiţiile în care, prin proiect, se realizează acest tip de materiale), astfel: **“Proiect cofinanţat de Consiliul Judeţean Braşov”**. Pe echipamentele sportive se va inscripționa doar denumirea finanțatorului, Consiliul Judeţean Braşov.

g) să permită reprezentanților autorităţii finanţatoare accesul neîngrădit și fără plată la activitățile, acțiunile și manifestările proiectului (în spații publice deschise, imobile în proprietate sau închiriate) în scopul monitorizării acestuia;

În vederea realizării monitorizării beneficiarul are obligația să notifice, în scris, Consiliului Județean Brașov orice modificare apărută în derularea activităților menționate în contract – Anexa 1.3. Notificarea va fi explicită, asumată prin semnătură de către reprezentantul legal al beneficiarului, înregistrată prin Registratura Consiliului Județean Brașov, însoțită de Anexa 1.3 în original.

h) să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control, sumele primite, precum şi penalităţile aferente acestora. În cazul neachitării obligației de plată se vor percepe majorări de întârziere conform art. 183, alin 2 din Legea nr. 207/2015;

i) să respecte prevederile actului constitutiv şi ale statutului propriu, precum şi statutul şi regulamentele federaţiei sportive naţionale la care este afiliată;

j) să promoveze spiritul de fair-play, să întreprindă măsurile necesare pentru prevenirea şi combaterea violenţei şi dopajului în cadrul acţiunilor finanţate potrivit prezentului contract;

k) în cazul organizării unor competiții sportive oficiale, organizatorul (beneficiarul finanțării) are obligația să asigure serviciile medicale, ordinea publică şi să respecte normele de pază şi protecţie contra incendiilor la locul de desfăşurare a acţiunilor sportive;

l) dacă beneficiarul nu reuşeşte să pună în aplicare proiectul sportiv în condiţiile asumate şi stipulate în contractul de finanţare, acesta trebuie să îşi asume eşecul parţial sau total în realizarea obligaţiilor. În acest caz, Judeţul Braşov are dreptul de a întrerupe plăţile, de drept, fără somaţie, punere în întârziere sau judecată, fiind exonerat de plata oricărei despăgubiri de orice fel;

m) contribuţia din fondurile publice poate fi redusă şi autoritatea finanţatoare poate cere restituirea, în totalitate sau parţial, a sumelor deja plătite, dacă beneficiarul nu respectă termenii contractuali sau nu realizează în totalitate acțiunile/ activitățile, atingerea obiectivelor, indicatorii, de drept, fără somaţie, punere în întârziere sau judecată, autoritatea finanţatoare fiind exonerată de plata oricăror despăgubiri de orice fel;

n) în cazul în care competiţia / activitatea sportivă are loc după data de 15 Noiembrie 2018, să prezinte dovada organizării competiţiei sau participării, după caz, în termen de 30 de zile lucrătoare de la ultima activitate sportivă prevăzuta în anexele contractului dar nu mai tarziu de data de 30 Aprilie a anului fiscal urmator. Dovada va fi însoțită de Anexa 7. Bugetul general al competiției pentru proiectele care vizează organizarea de competiții. Neprezentarea dovezii participării / organizării atrage după sine recuperarea integrală a finanţării nerambursabile acordate.

1. să furnizeze Judeţului Braşov, în maxim 5 zile lucrătoare de la solicitare, orice informaţie cu privire la derularea proiectului sportiv, pe care acesta o poate solicita;
2. să permită accesul nediscriminatoriu al publicului larg la proiect în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către beneficiar.
3. în cazul accesului pe bază de bilete, beneficiarul este obligat să acorde înlesniri ale accesului la proiect pentru elevi, studenţi, persoane cu dizabilităţi, veterani de război şi văduvele de război, conform legii, astfel:

- elevii şi studenţii beneficiază de tarife reduse cu 75%;

- elevii şi studenţii etnici români din afara graniţelor ţării, bursieri ai statului român, beneficiază de gratuitate la toate manifestările;

- copiii cu handicap, precum şi persoanele care îi însoţesc, beneficiază de gratuitate la bilete de intrare;

- adulţii cu handicap grav sau accentuat, precum şi persoanele care îi însoţesc, beneficiază de gratuitate;

- adulţii cu handicap mediu şi uşor beneficiază de bilete de intrare în aceleaşi condiţii ca pentru elevi şi studenţi.

- veteranii de război şi văduvele de război beneficiază de tarife reduse cu 50%;

- orice alte reduceri sau gratuităţi nespecificate mai sus şi prevăzute în legislaţia în vigoare.

1. să acorde accesul gratuit la proiect copiilor/elevilor/tinerilor cu vârstă de până la 18 ani şi grupurilor organizate în procent de 5% din totalul locurilor disponibile pentru public, astfel:

- copii/elevi în vârstă de până la 14 ani în baza carnetului de elev;

- elevi/tineri cu vârsta între 14-18 ani în baza cărţii de identitate şi a carnetului de elev.

**Art. 5.** Autoritatea finanţatoare are următoarele drepturi şi obligaţii:

a) să plătească suma prevăzută la art. 2, în tranșe, astfel:

* în avans, suma de .................. lei (dar nu mult de 30% din valoarea totală a finanțării nerambursabile)~~;~~
* tranșa a doua, în sumă de ………………. (dar nu mai mult de 55% din valoarea totală a finanțării nerambursabile). Tranșa a doua se acordă în termen de cel mult 15 de zile calendaristice de la validarea raportului intermediar de activitate, financiar și a decontului pentru avansul acordat. Aceste documente se vor înregistra de beneficiar la autoritatea finanțatoare, după cheltuirea avansului acordat, dar cu cel puțin 30 zile calendaristice înainte de ultimă zi a perioadei contractuale;
* tranșa finală în termen de cel mult 30 de zile calendaristice de la validarea raportului final de activitate (dar nu mai puțin de 15% din valoarea totală a finanțării nerambursabile), a celui financiar și a decontului, reprezentând diferența până la valoarea integrală a finanțării nerambursabile justificate.

**Sumele se vor achita în baza facturii emise de beneficiarului finanţării nerambursabile și a solicitării scrise a acestuia.**

b) să monitorizeze implementarea proiectului;

c) să controleze modul de utilizare a sumei alocate, precum şi modul de respectare a dispoziţiilor legale;

d) în cazul în care structura sportivă nu respectă prevederile prezentului contract, instituţia finanţatoare are dreptul de a solicita restituirea sumelor acordate, precum şi sistarea virării sau diminuarea sumei repartizate, după caz.

(e) Autoritatea finanţatoare îşi rezervă dreptul de a face verificări atât în perioada derulării contractului de finanţare nerambursabilă, cât şi ulterior validării celor două rapoarte, în scopul completării dosarului finanţării nerambursabile, dar nu mai târziu de 3 luni de la expirarea termenului..

**CAP. V Răspunderea contractuală**

**Art. 6.** (1) Neexecutarea sau executarea necorespunzătoare a obligaţiilor asumate prin prezentul contract din partea beneficiarului atrage obligarea acestuia la restituirea parţială sau integrală a sumelor primite, la care se adaugă majorările de întârziere conform art. 183, alin 2 din Legea 207/2015.

(2) Nerespectarea prevederilor privind **promovarea denumirii autorității finanțatoare** se sancţionează prin **diminuarea cu 10%** a finanţării nerambursabile acordate.

(3) Nedepunerea raportului final de activitate, a celui financiar și a documentelor pentru decont, în termenul și în forma solicitată, din vina exclusivă a beneficiarului, duce la rezilierea contractului de finanțare și recuperarea finanţării nerambursabile acordate.

**Art. 7.** Forţa majoră exonerează de răspundere partea care o invocă, în condiţiile legii.

**CAP. VI. Modificarea Contractului**

**Art. 8.** (1) Modificările contractului de finanțare nerambursabilă prin act adițional nu pot afecta scopul și obiectivele proiectului, rezultatele, valoarea maximă a finanțării nerambursabile prevăzute prin contract și nici factorii de evaluare care au stat la baza acordării finanțării nerambursabile. O astfel de solicitare poate conduce la rezilierea contractului de finanțare.

(2) În situația în care, din motive obiective, beneficiarul contractului apreciază că se impune o modificare a contractului de finanţare, acesta va solicita în scris încheiarea actului adiţional. Solicitarea va include obligatoriu motivarea, însoțită de documente justificative și de Anexa 1.3 *Acțiunile, activitățile din cadrul proiectului* modificată respectiv Anexa 1.2. *Bugetul acțiunii activității din cadrul proiectului*, cu evidențierea clară a liniilor bugetare afectate.

Solicitarea de încheiere unui act adițional (însoțită de OPIS al documentelor depuse) se depune la Registratură - camera 10, parter, asumată prin semnătură de către reprezentantul legal al beneficiarului.

(3) Prevederile actului adiţional devin operabile de drept după semnarea acestuia de către părţi.

(4) Prin excepţie, pentru modificările care vizează modul de organizare - perioada şi locul de desfășurare a activităților - fără a modifica data finală de implementare a proiectului, se notifică autoritatea finanţatoare, nefiind necesară încheierea unui act adiţional. Notificarea va fi însoțită de Anexa 1.3 *Acțiunile, activitățile din cadrul proiectului* modificată, cu evidențierea clară a acestora.

**CAP. VII Litigii**

**Art. 9.** Divergenţele care pot apărea între părţi pe parcursul derulării prezentului contract vor face obiectul unei concilieri pe cale amiabilă. În situaţia în care aceasta nu s-a realizat, partea nemulţumită se poate adresa instanţei de judecată competente, în condiţiile legii.

**CAP. VIII Dispoziţii finale**

**Art. 10.** Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.

**Art. 11.** Cererea de finanțare și Anexele nr. 1.1, 1.2. 1.3. și 1.4. fac parte integrantă din prezentul contract. Prevederile procedurale incluse în *Ghidul solicitantului* și anexele acestuia sunt obligatorii pentru ambele părți.

**Art. 12.** Modul de utilizare a sumelor acordate sub forma finanţărilor nerambursabile din fonduri publice este supus controlului autorităţii finanţatoare, al Curţii de Conturi şi al oricărei instituţii cu atribuţii în domeniul controlului financiar-fiscal, în conformitate cu prevederile legale în vigoare.

**Art. 13.** În cazul neregulilor constatate ulterior finalizării implementării proiectului/acţiunii sportive, beneficiarul are obligaţia să restituie debitul constatat, precum şi majorările de întârziere aferente. În cazul nerespectării obligaţiei de restituire a debitului, autoritatea finanţatoare va sesiza organele competente în vederea declanşării executării.

**Art. 14.** Autoritatea finanţatoare îşi rezervă dreptul de a face verificări atât în perioada derulării contractului de finanţare nerambursabilă, cât şi ulterior validării raportului final de activitate și a raportului financiar final, în scopul completării dosarului finanţării nerambursabile, dar nu mai târziu de 6 luni de la expirarea termenului prevăzut pentru validare.

**Art. 15.** Prezentul contract se încheie în 3 exemplare, dintre care două exemplare pentru U.A.T. Județul Brașov şi un exemplar pentru structura sportivă.

**Autoritatea Finanţatoare, Beneficiar,**

**Reprezentant legal / Împuternicit**